前深水埗配水庫

前深水埗配水庫，前名深水埗食水減壓缸，又叫窩仔山蓄水池、主教山配水庫，係香港舊時一座水務設施，喺九龍深水埗東部窩仔山山體入面，喺1904年8月10號落成，到1970年停用後就丟荒咗。

2020年12月水務署安排清拆嗰陣，畀人意外咁到發現咗呢度係有著好古典嘅建築特色，公眾開始關注返仲強烈咁要求當局停止清拆同再保育，最後當局係暫停咗工程先。

建築
前深水埗配水庫整體係呈圓形，直徑大概係150英呎、20英呎深，容量200萬加侖，入邊係由麻石柱陣同圓拱形紅磚嘅結構撐返住，成個建築係有著古羅馬式嘅風格。

清拆
香港水務署喺2017年檢查嘅時候，發現丟荒嘅配水庫頂部係出現咗裂痕，畀樹根穿埋入去，嗰時嘅評估係認為結構唔安全，就開始咗計劃清拆。喺2020年10月開始清拆後，暴露咗內部嘅構造，同年12月28號就俾市民發現到減壓缸嘅原本面貌，開始呼籲返水務署停止清拆，收尾就獲得傳媒嘅廣泛報導，而各黨派人士亦一齊呼籲停工，最尾水務署係應承咗停低工程。到咗停工嗰時，配水庫係經已俾拆爛咗20乘10米面積嘅天花，同埋4條麻石柱。喺2021年1月4號水務署確認返個食水減壓缸係喺1904年落成，話會做返臨時加固同整理工程，畀埋人入去視察做復修同保育。

2021年6月10號，主教山水庫獲古物諮詢委員會評做香港一級歷史建築。

攷

香港一級歷史建築
深水埗